cyanic-selkie/wikianc huggingface dataset:
มาสด้า อเซลา
รุ่นที่ 2 (BL; พ.ศ. 2552-2557)
มาสด้า อเซลา รุ่นที่ 2 ผลิตระหว่างปี พ.ศ. 2552-2557 ในช่วงก่อนที่จะมีการเปิดตัวในปี พ.ศ. 2552 ในปลายปี พ.ศ. 2551 ได้มีการปล่อยภาพและวีดิโอแสดงการออกแบบของรุ่นที่ 2 ซึ่งยังคงใช้แพลทฟอร์ม BK ในการออกแบบเช่นเดียวกัน รุ่นนี้ เป็นรุ่นแรกที่มีการผลิตรุ่นเครื่องยนต์ดีเซลออกมาในรุ่น 1.6 ,2.0 และ 2.2 ลิตร และยังคงมีเครื่องยนต์เบนซินในรุ่น 1.6 ,2.0 และ 2.5 ลิตร นอกจากนี้ ยังมีการผลิตเครื่องยนต์แบบใหม่ คือเครื่องยนต์ Skyactiv แต่ยังไม่มีขายในประเทศไทย
รุ่นนี้ ยังไม่มีการผลิตตัวถังแบบใหม่ๆ ออกมา ยังมีแค่ซีดาน 4 ประตูและแฮทช์แบ็ค 5 ประตูตามเดิม และรุ่นนี้ มีการประกอบใน 6 ประเทศได้แก่มาเลเซีย ,อิหร่าน ,ญี่ปุ่น ,โคลัมเบีย ,อเมริกาใต้ และไทย
ในประเทศไทย เปิดตัวรุ่นนี้เมื่อปี พ.ศ. 2554 ผลิตที่โรงงาน AutoAlliance Thailand จ.ระยอง โดยมีเครื่องยนต์ 1.6 และ 2.0 ลิตรตามเดิม โดยยังไม่มีเครื่องยนต์ดีเซลและเครื่องยนต์เบนซินแบบ Skyactiv ให้เลือกแต่อย่างใด โดยรุ่นเครื่องยนต์ 2.0 ลิตรเปิดตัวก่อน ส่วนเครื่องยนต์ 1.6 ลิตรจึงเปิดตัวตามมาในปี พ.ศ. 2555 หลังจากที่ Mazda 3 Gen1 ประสบความสำเร็จอย่างล้นหลามมาถึง 5 ปี มาถึงคราวต้องปรับลุคกันบ้าง ทางมาสด้าจึงได้เปิดตัว Mazda 3 Gen 2 ในปี 2011 ในคอนเซ็ปต์ “ลุคใหม่…พิกัดใหม่ สายพันธุ์สปอร์ต” ออกแบบทั้งภายนอกและภายในเพิ่มเติมความเป็นสปอร์ตมากขึ้นกว่าโฉมเดิม เครื่องยนต์เดิมสองขนาดทั้ง 1.6 ลิตร 2.0 ลิตร แต่มีจุดเด่นเรื่องระบบเกียร์ “แอ๊คทีฟเมติก” (Activematic) มีค่าตัวเริ่มต้นตั้งแต่ 755,000 บาท ถึง 1,064,000 บาท
รุ่นปรับโฉม
นาน ๆ ครั้งที่ Mazda เปิดตัวรถยนต์นั่งรุ่นใหม่พร้อมกันถึง 2 รุ่นในคราเดียว แล้ววันนี้ ( 22 พฤษภาคม 2012) พวกเขาก็ได้จัดงานเปิดตัว Mazda 2 Minorchange รุ่นปี 2012 และเพิ่มรุ่นให้กับ All New Mazda 3 ด้วยเครื่องยนต์ 1.6 ลิตรที่หลายคนรอคอย
เริ่มจากการแนะนำ All New Mazda 3 รุ่นเครื่องยนต์ 1.6 ลิตรเพื่อเสริมความแข็งแกร่งให้กับตลาด C-Car ที่ Mazda ครองตำแหน่งผู้นำตลาดในกลุ่มเครื่องยนต์ 2.0 ลิตร (ชนิดที่ลูกค้าทุกท่านไม่เคยทราบมาก่อน) ด้วยสัดส่วนการตลาดในกลุ่มเครื่องยนต์ 2.0 ลิตรมีมากถึง 40% เหนือกว่า Toyota Corolla Altis, Honda Civic, Ford Focus และ Mitsubishi Lancer EX
แต่เนื่องจากกลุ่มลูกค้า C-Car ระดับ 1,600-1,800 ซีซีมีสัดส่วนการตลาดสูงที่สุดทำให้ Mazda จำเป็นต้องขยายตลาดนั่นหมายความว่าจะต้องทำยอดขาย Mazda 3 โฉมใหม่ให้ดียิ่งขึ้นไปอีก ซึ่งลูกค้ากลุ่มนี้จะเป็นลูกค้าที่มีความคาดหวังค่อนข้างสูง ทั้งในเรื่องของรูปลักษณ์ดีไซน์ สมรรถนะการขับขี่ ความคุ้มค่าคุ้มราคา อุปกรณ์ที่เพิ่มความหรูหรา สะดวกสบาย คุณภาพของวัสดุที่นำมาประกอบ และระบบความปลอดภัยที่มีให้มากพอตามความต้องการ รวมถึงความประหยัดทั้งค่าบำรุงดูแลรักษาและการประหยัดน้ำมัน และมีระดับราคาที่สามารถเป็นเจ้าของได้ง่าย
ราคาจำหน่าย
รุ่นที่ 3 (BM, BN; พ.ศ. 2556-2561)
โฉมนี้ ใช้เครื่องยนต์ SKYACTIV-G 2.0 DOHC แถวเรียง 4 สูบ 16 วาล์ว พร้อมระบบวาล์วแปรผันคู่อัจฉริยะ Dual S-VT และระบบไอเสีย 4-2-1 ขนาด 1,998 cc 165 แรงม้า แรงบิดสูง 210 นิวตัน-เมตร ประหยัดน้ำมัน 27 กิโลเมตร/ลิตร รองรับน้ำมัน E85
มาสด้าได้เปิดตัว Mazda 3 Gen 3 ที่มาพร้อมกับเทคโนโลยี “SkyActiv” ให้กับคนไทยได้รู้จักในปี 2014 ด้วยรูปลักษณ์สปอร์ต ปราดเปรียว ภายใต้ปรัชญาการออกแบบอันเป็นเอกลักษณ์ของมาสด้า KODO DESIGN soul of motion เช่นเดียวกับรุ่นพี่อย่าง Mazda 6, Mazda CX-5 และยังขับขี่สบายใจมากขึ้นกับเทคโนโลยีความปลอดภัยสุดล้ำ i-ACTIVSENSE พร้อมเชื่อมต่อกับโลกโซเชียลจากระบบ เอ็มแซดดี คอนเน็ค (MZD Connect) และ ระบบนำทางเนวิเกเตอร์ เครื่องยนต์ใหม่ SKYACTIV-G 2.0 ลิตร พร้อมระบบวาล์วแปรผันคู่อัจฉริยะ Dual S-VT ทำให้มาสด้าชูจุดเด่นความแรงและความประหยัดจากเครื่องยนต์ SKYACTIC-G นี้ได้ โดยมีราคาเริ่มต้นตั้งแต่ 838,000 บาท ถึง 1,099,000 บาท
รุ่นปรับโฉม
รุ่นปรับโฉมได้เปิดตัวในประเทศไทยเมื่อวันที่ 24 มกราคม พ.ศ. 2560 มีการปรับปรุงภายนอก อย่างเช่น มีการออกแบบกระจังหน้าแบบใหม่ โคมไฟหน้าเพิ่มระบบไฟหน้าอัจฉริยะ ส่วนระบบความปลอดภัยได้เพิ่มระบบช่วยเหลือผู้ขับขี่ i-Activsense และระบบควบคุมการทรงตัวขณะเลี้ยว G-Vectoring Control (GVC) มีสีตัวถังเพิ่มมาใหม่ 3 สี คือ สีดำ (Jet Black) สีน้ำเงิน (Ethanol Blue) และสีเทา (Meteor Gray)
ราคาอย่างเป็นทางการ
รุ่นที่ 4 (BP; พ.ศ. 2562-ปัจจุบัน)
ในประเทศไทย เปิดตัวรุ่นนี้เมื่อ วันที่ 18 กันยายน พ.ศ. 2562 โดยมีเครื่องยนต์ 2.0 ลิตร SKYACTIV-G ตามเดิม แต่มีสีตัวถึงเพิ่มมาใหม่ 1 สี คือ สีเทานม (Polymetal Grey)
ยกเลิกรุ่นย่อยเริ่มต้น 2.0 Entry ส่วนรุ่น 2.0 Core / High (S) / High Plus (SP) ราคาปรับเพิ่มขึ้นจากรุ่นเดิม 18,000 – 71,000 บาท
จากนั้นในช่วงเดือน พฤศจิกายน พ.ศ. 2563 Mazda ประเทศไทย ฉลองครบรอบ 100 ปี แบรนด์ Mazda เปิดตัว Mazda 3 100th Anniversary รุ่นพิเศษ 1,237,000 บาท เพิ่ม หลังคา Sunroof เปิด-ปิด ด้วยระบบไฟฟ้า, ภายในห้องโดยสาร สีทูโทน ขาว – แดงเลือดนก Burgundy และ ตราสัญลักษณ์ 100 ปี รอบคัน
ล่าสุด Mazda ประเทศไทย เตรียมเปิดตัว Mazda 3 MY2022 ภายในเดือน กุมภาพันธ์ พ.ศ. 2565 นี้ ! มีการปรับอุปกรณ์เพิ่มเติมในแต่ละรุ่นย่อย ให้คุ้มค่ากว่าเดิม และ อาจมีการเพิ่มโทนสีตัวถังภายนอกใหม่ สีเบจ Platinum Quartz
รุ่นปรับโฉม 2565
ล่าสุด Mazda ส่งมาดใหม่ลุคส์ใหม่ของ Mazda 3 รุ่นปรับปรุงใหม่ หรือ MY2022 ออกสู่ตลาดโดยมีการเพิ่มสีบรอนซ์ แพลตทินั่ม ควอตซ์ เข้ามา หน้าตายังคงเดิมในร่างสองตัวถังหลักทั้งซีดาน 4 ประตู และฟาสต์แบ็ค 5 ประตู หล่อเดิมทั้งกระจังหน้าแบบ Signature Wing ไฟหน้า Projector แบบ LED และไฟส่องสว่างสำหรับการขับขี่เวลากลางวัน Daytime Running Lamp แบบ Signature ระบบปรับองศาไฟหน้าตามการเลี้ยวของรถ AFS และไฟท้าย LED ทรงกลมโดนัท 2 ดวง เป็นออพชั่นใหม่ในรุ่น 2.0 C และ 2.0 S ส่วน 2.0 SP ยังคงเดิม  กระจกมองข้างทรงสปูนปรับพับด้วยไฟฟ้าพร้อมไฟเลี้ยวในตัว กล้องมองหลังในรุ่น 2.0 S และสัญญาณกะระยะถอยจอดรวมกัน 10 จุด ทั้งด้านหน้าและด้านหลังออพชั่นใหม่ในรุ่น 2.0 S ส่วน 2.0 SP คงเดิม และ สัญญาณกะระยะถอยจอดถอยหลังกับกล้องมองหลัง เป็นออพชั่นใหม่ในรุ่น 2.0 C  เสาอากาศฝังกระจกหน้า และล้ออัลลอยเลือกได้สองขนาดทั้ง 5 ก้านคู่ 18 นิ้วพร้อมยาง 215/45R18 กับขนาด 16 นิ้ว พร้อมยาง 205/60R16
อุปกรณ์ที่เปลี่ยนแปลง
รุ่นพิเศษ Carbon Edition
ล่าสุดทาง Mazda ประเทศไทย ได้เพิ่มทางเลือกกับรถใหม่รุ่นพิเศษ นามว่า CARBON EDITION ที่ลูกค้าสามารถเลือกได้กับรถใหม่ถึง 4 รุ่น ดังนี้ Mazda2, Mazda3, Mazda CX-3 และ Mazda CX-30 โดยปรับราคาเพิ่มจากรุ่นปกติ 10,000 บาท
Mazda เอาใจคนรักความสปอร์ตพรีเมี่ยมภายใต้ชื่อ Carbon Edition มาพร้อมแนวคิด “Unique You” โดดเด่นทั้งภายนอกและภายในที่ได้รับการออกแบบขึ้นพิเศษ กับคอนเซ็ปต์สไตล์คาร์บอนมาสร้างแรงบันดาลใจในการถ่ายทอดภาพลักษณ์ความสปอร์ต ดีไซน์ภายนอกโทนสีเข้มบ่งบอกความเรียบหรู ภายในเบาะนั่งสีแดง Burgundy สปอร์ตโฉบเฉี่ยวมีเอกลักษณ์ที่ไม่ซ้ำใคร ครบครันด้วยฟังก์ชั่นและเทคโนโลยีสกายแอคทีฟ ระบบความปลอดภัยระดับโลกอันเป็นเอกลักษณ์เฉพาะมาสด้า
อุปกรณ์ตกแต่งที่คัดสรรด้วยวัสดุคุณภาพสูงรอบคัน โดยใช้รูปแบบการตกแต่งสไตล์คาร์บอนในการถ่ายทอดภาพลักษณ์ความสปอร์ต ตามแนวคิด โคโดะ ดีไซน์ ที่เน้นความเรียบง่ายแต่งดงาม บ่งบอกอัตลักษณ์ตัวตนความพิเศษแบบไม่เหมือนใคร ผ่านรถยนต์มาสด้าที่กำลังร้อนแรงมากที่สุดในตลาด
- มาสด้า3 Carbon Edition รุ่นซีดาน 4 ประตู มาพร้อมกับสีภายนอกใหม่ สีเทา โพลี เมทัล เกรย์ เป็นครั้งแรก โดยการตกแต่งตัดกับสีโทนเข้ม กระจกมองข้างสีดำ ล้ออัลลอยสีดำ ขนาด 18 นิ้ว ตอบโจทย์ทุกความสปอร์ต สง่างาม เรียบหรูทุกมุมมอง ภายในตกแต่งเป็นพิเศษด้วยหนังสีดำและด้ายสีแดง พร้อมเบาะหนังสีแดง Burgundy และมอบความมั่นใจให้ทุกการเดินทางด้วยระบบแสดงภาพ 360 องศารอบทิศทาง
- มาสด้า 3 Carbon Edition Sports รุ่นฟาสต์แบค 5 ประตู ผสานความแตกต่างด้วยดีไซน์สะกดสายตาทุกมุมมอง มาพร้อมกระจกมองข้างสีดำ ล้ออัลลอยสีดำ ขนาด 18 นิ้ว ตัดกับสีภายนอก สีเทา โพลีเมทัล เกรย์ มอบความโดดเด่นที่เหนือระดับกับหลังคาซันรูฟแบบไฟฟ้า ภายในห้องโดยสารตกแต่งเป็นพิเศษด้วยหนังสีดำและด้ายสีแดง พร้อมเบาะหนังสีแดง Burgundy เพิ่มความพิเศษในสไตล์สปอร์ตพรีเมี่ยมได้อย่างลงตัว
กรมการสารวัตรทหารบก
กรมการสารวัตรทหารบก (อักษรย่อ: สห.ทบ.; The Provost Marshal General Department) เป็นส่วนราชการกองทัพบกไทย ซึ่งมีหน้าที่ในการรักษาความปลอดภัย โดยมีเจ้ากรมการสารวัตรทหารบกคนปัจจุบันคือ พลตรี สันติพงษ์ มั่นคงดี
ประวัติ
ในปี พ.ศ. 2440 พระเจ้าลูกยาเธอ พระองค์เจ้าจิรประวัติวรเดช ซึ่งสำเร็จการศึกษาวิชาการทหารแผนปัจจุบันจากทวีปยุโรป และเสด็จกลับมารับราชการที่กระทรวงกลาโหม โดยได้ปรับปรุงกิจการทหารตามแบบต่างประเทศ และปรับเปลี่ยนการบอกคำสั่งจากภาษาต่างประเทศมาเป็นภาษาไทย กระทั่งมีการแต่งตั้งให้ผู้ดำรงตำแหน่งสารวัตรใหญ่เป็นผู้ควบคุมเพื่อดูแลระเบียบวินัยของทหารเมื่อวันที่ 27 มีนาคม พ.ศ. 2450 ทางกองทัพบกไทยจึงอนุมัติให้วันที่ 27 มีนาคม เป็นวันทหารสารวัตร เพื่อเป็นกำลังใจแก่ข้าราชการเหล่าทหารสารวัตร
นับจากนั้น ได้มีการปรับปรุงกิจการมาโดยตลอดจนถึง พ.ศ. 2476 ที่จัดให้ทุกมณฑลทหารบกมีสารวัตรทหาร โดยประดับปลอกแขนสีแดงที่ด้านขวา กระทั่งได้รับสมญาในฐานะพวกทหารแขนแดง
ต่อมา ในปี พ.ศ. 2484 ได้เกิดสงครามมหาเอเชียบูรพาช่วงสงครามโลกครั้งที่สอง จึงได้มีการจัดตั้งหน่วยสารวัตรผสม ทั้งทหารบก, ทหารเรือ, ทหารอากาศ และตำรวจ เพื่อระงับเหตุการณ์ทั่วไปในจังหวัดพระนครและจังหวัดธนบุรี
ในภายหลัง สมเด็จพระเจ้าอยู่หัวภูมิพลอดุลยเดชทรงลงพระปรมาภิไธยจัดตั้งกรมการสารวัตรทหารบกเมื่อวันที่ 30 กรกฎาคม พ.ศ. 2495 ด้วยเหตุนี้ ทางทหารสารวัตรจึงถือวันดังกล่าวเป็นวันสถาปนากรมการสารวัตรทหารบกสืบมา
การสังคม
เดือนสิงหาคม พ.ศ. 2561 กรมการสารวัตรทหารบก ได้รับการสนับสนุนด้านทุนการศึกษาแก่ทายาท จากกลุ่มบริษัทคิง เพาเวอร์ จำนวนสองแสนบาท เนื่องในวันสถาปนากรม
ช่วงเดือนพฤษภาคม ถึงเดือนสิงหาคม พ.ศ. 2562 กรมการสารวัตรทหารบก ได้ร่วมกับกรมข่าวทหารบก และสมาคมกีฬาฟุตบอลแห่งประเทศไทย ในพระบรมราชูปถัมภ์ จัดการแข่งฟุตบอลอาวุโส ครั้งที่ 1 ชิงถ้วยพลเอก เฉลิมชัย สิทธิสาท อดีตผู้บัญชาการทหารบก ซึ่งมี 16 ทีมเข้าร่วมการแข่ง
กิจกรรมเพื่อสังคม
เดือนกรกฎาคม พ.ศ. 2562 ทางสมาคมสารวัตรทหารบก กรมการสารวัตรทหารบก ได้จัดกิจกรรมการบริจาคโลหิต เพื่อถวายเป็นพระราชกุศลแด่พระบาทสมเด็จพระวชิรเกล้าเจ้าอยู่หัว โดยมีเจ้ากรมสารวัตรทหารบก และกำลังพลร่วมบริจาคทั้งสิ้น 160 นาย
เหตุการณ์ชิงตัวประกันในเทอร์มินอล 21 โคราช
เมื่อวันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา ซึ่งเหล่าสารวัตรของทหาร (สห.) ของกองพันทหารสารวัตรที่ 21 มณฑลทหารบกที่ 21 (พัน.สห.21 มทบ.21) ได้เข้าช่วยเหลือประชาชนในพื้นที่เป็นกลุ่มแรก นับเป็นกลุ่มแรกที่ช่วยลำเลียงประชาชนตั้งแต่เริ่มสถานการณ์ โดยมีตำรวจหน่วยปฏิบัติการพิเศษ (นปพ.) เข้าร่วม จนถึงเช้าวันต่อมา
สิ่งสืบทอด
กรมการสารวัตรทหารบกได้จัดให้มีการแลกเปลี่ยนความรู้จากวิทยากรผู้ทรงคุณวุฒิทั้งในและนอกองค์กร อาทิ เดือนมกราคม พ.ศ. 2556 มีข้าราชการทหารชั้นประทวน สังกัดกรมการสารวัตรทหารบก เข้ารับการบรรยายด้านการฝึกอาชีพเพื่อการฟื้นฟูสมรรถภาพผู้ต้องขังคดียาเสพติด และแนวทางการพัฒนาเรือนจำ จากผู้บัญชาการเรือนจำกลางคลองไผ่
ส่วนเดือนกรกฎาคม พ.ศ. 2562 โรงเรียนสารวัตรทหารบก กรมการสารวัตรทหารบก ได้รับเชิญให้เป็นวิทยากรบรรยายหัวข้อ "การพัฒนาทักษะภาวะการเป็นผู้นำ" ให้แก่เจ้าหน้าที่รักษาความปลอดภัยระดับปกครอง ที่องค์การสงเคราะห์ทหารผ่านศึก และเดือนสิงหาคมของปีเดียวกัน มีบุคคลากรจากกรมสารวัตรทหารบก 20 นาย เข้าร่วมงานบรรยาย เพื่อพัฒนาศักยภาพในระบบการข่าว เกี่ยวกับการป้องกันและปราบปรามยาเสพติด
เทศบาลเมืองม่วงงาม
ม่วงงาม เป็นเทศบาลเมืองซึ่งมีอาณาเขตครอบคลุมพื้นที่ตำบลม่วงงามในอำเภอสิงหนคร จังหวัดสงขลา เดิมมีฐานะเป็นองค์การบริหารส่วนตำบล แล้วจึงยกฐานะขึ้นเป็นเทศบาลเมืองใน พ.ศ. 2555 ปัจจุบันในเขตเทศบาลมีประชากร 12,084 คน
ชื่อของเทศบาลและตำบล มีที่มาจากในอดีต มีต้นมะม่วงต้นหนึ่งแตกลำต้นคล้ายก้ามปูหรือไม้ง่าม ชาวบ้านจึงเรียกว่า "ม่วงง่าม" ต่อมาเรียกเพี้ยนเป็น "ม่วงงาม" ภูมิประเทศเป็นที่ราบ มีอาณาเขตติดกับอ่าวไทยทางทิศตะวันออก การขนส่งมีทางหลวงแผ่นดินหมายเลข 408 ซึ่งเชื่อมต่อระหว่างจังหวัดสงขลากับจังหวัดนครศรีธรรมราช
มิราจกาโอกามอน
มิราจกาโอกามอน วิวัฒนาการมาจากกาโอกามอนด้วยพลังดิจิโซล ชาร์จ โอเวอร์ไดรฟ์ ต่อมาได้เป็น มิราจกาโอกามอน เบิรสต์ โหมด มิราจกาโอกามอนที่ได้รับดิจิโซล เบิรส์ต ชาร์จ จากดิจิไวซ์เบิรสต์ มีปีกสีทองและอาวุธเป็นเคียวและอีกด้านหนึ่งเป็นลูกตุ้ม
ไทยแลนด์ เซมิโปรลีก ฤดูกาล 2566
รูปแบบการแข่งขัน
การแข่งขันในฤดูกาล 2566 จะแบ่งออกเป็น 5 โซนตามภูมิภาค (ยกเว้นโซนภาคใต้ที่จะไม่มีการแข่งขัน) โดยแข่งขันแบบพบกันหมดในแต่ละภูมิภาค
ภาคเหนือ
ภาคเหนือมีสโมสรเข้าแข่งขัน 5 สโมสร
ภาคตะวันออกเฉียงเหนือ
ภาคตะวันออกเฉียงเหนือมีสโมสรเข้าแข่งขัน 10 สโมสร
กรุงเทพและปริมณฑล
กรุงเทพและปริมณฑลมีสโมสรเข้าแข่งขัน 7 สโมสร
การแข่งขันระดับประเทศ
ไทยแลนด์ เซมิโปรลีก รอบชิงแชมป์ประเทศไทย โดยนำเอาแชมป์จากทั้ง 5 โซน จากไทยแลนด์ เซมิโปรลีก รวมทั้งโซนภาคใต้ มาทำการแข่งขัน โดยแบ่งเป็น 2 กลุ่มแบบมินิลีก นำทีมที่ผลงานดีที่สุดของแต่ละกลุ่มเข้ารอบชิงชนะเลิศ
มหาวิทยาลัยราชภัฏยะลา
มหาวิทยาลัยราชภัฏยะลา (Yala Rajabhat University) ก่อตั้งเป็นโรงเรียนฝึกหัดครู ตั้งปี พ.ศ. 2477 ซึ่งเป็นมหาวิทยาลัยของรัฐ ตามพระราชบัญญัติมหาวิทยาลัยราชภัฏ พ.ศ. 2547
ยุคมหาวิทยาลัยราชภัฏยะลา (15 มิถุนายน 2547-ปัจจุบัน)
การขยายการจัดการศึกษาโรงเรียนสาธิต มหาวิทยาลัยราชภัฏยะลา ถึงระดับชั้นประถมศึกษา โดยพัฒนาหลักสูตรและเปิดรับนักเรียนชั้นประถมศึกษาปีที่ 1 และจัดการเรียนการสอนขึ้นเป็นปีแรกในภาคเรียนที่ 1 ปีการศึกษา 2557 จำนวน 1 ห้องเรียน จำนวนนักเรียน 32 คน โดยเน้นการพัฒนานักเรียนระดับชั้นประถมศึกษาของโรงเรียนให้มีความรู้และทักษะพื้นฐานรองรับการนำประเทศสู่ประชาคมอาเซียน มุ่งเน้นการเรียนการสอนที่ใช้ภาษาในการสื่อสารมากกว่า 1 ภาษา ฝึกทักษะการสื่อสารภาษาอังกฤษ จีน มลายูกลาง รวมทั้งภาษาไทย และเน้นการใช้เทคโนโลยีสารสนเทศเป็นเครื่องมือในการเรียนรู้ วางพื้นฐานด้านไอซีทีให้กับนักเรียน รวมทั้งส่งเสริมให้นักเรียนรักและหวงแหนศิลปวัฒนธรรมไทย
ยุทธศาสตร์ที่ 1 ยกระดับคุณภาพมาตรฐานการผลิตบัณฑิตนักปฏิบัติการอย่างมืออาชีพ ที่มีคุณธรรม จริยธรรม ยุทธศาสตร์ที่ 2 ปฏิรูปการผลิตและพัฒนาครูและบุคลากรทางการศึกษาชายแดนใต้ ยุทธศาสตร์ที่ 3 ยกระดับมาตรฐานการวิจัยและงานสร้างสรรค์สู่มาตรฐานสากล ยุทธศาสตร์ที่ 4 ยกระดับมาตรฐานการให้บริการทางวิชาการ และการทำนุบำรุงศิลปวัฒนธรรม โดยการน้อมนำแนวพระราชดำริ เพื่อสนองตอบกับความต้องการของชุมชนและท้องถิ่น ยุทธศาสตร์ที่ 5 ปฏิรูประบบบริหารจัดการมหาวิทยาลัยให้มีคุณภาพ ได้มาตรฐาน ทันต่อการเปลี่ยนแปลง เน้นการใช้เทคโนโลยีสารสนเทศและการสื่อสาร
พ.ศ. 2560 นับเป็นปีแรกของการเริ่มใช้แผนยุทธศาสตร์เพื่อการยกระดับสู่มาตรฐานความเป็นเลิศ ระยะ 10 ปี (พ.ศ. 2560-2569) เพื่อการปรับเปลี่ยนองค์กร (Reprofiling) โดยมุ่งเน้นการพัฒนาองค์กรให้เป็นมหาวิทยาลัยเพื่อการพัฒนาท้องถิ่นอย่างแท้จริง
พ.ศ. 2561 มีการทบทวนแผนยุทธศาสตร์เพื่อการยกระดับสู่มาตรฐานความเป็นเลิศ ระยะ 10 ปี (พ.ศ. 2560-2569) เพื่อให้สอดคล้องกับ "แผนยุทธศาสตร์มหาวิทยาลัยราชภัฏ ระยะ 20 ปี พ.ศ. 2560-2579" โดยมียุทธศาสตร์สำคัญ 4 ยุทธศาสตร์ โดยปรับยุทธศาสตร์ที่ 3 และ 4 เป็นยุทธศาสตร์การพัฒนาท้องถิ่น
สัญลักษณ์ประจำมหาวิทยาลัย
ดังนั้น สีชมพู – เทา จึงหมายถึง การมีความคิด รู้จักไตร่ตรอง และการอยู่ร่วมกันด้วยความรักสามัคคี นำพาความเจริญรุ่งเรืองมาสู่องค์กร
ต้นไม้และดอกไม้ประจำมหาวิทยาลัย ต้นจันทน์กะพ้อ
แซรอสดวงอาทิตย์ที่ 123
แซรอสชุดที่ 123 ของสุริยุปราคา เกิดขึ้นที่โหนดขึ้นของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ประกอบด้วยสุริยุปราคาบางส่วน 6 ครั้ง สุริยุปราคาวงแหวน 27 ครั้ง สุริยุปราคาผสม 3 ครั้ง สุริยุปราคาเต็มดวง 14 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1617 - พ.ศ. 2861 กินเวลาทั้งสิ้น 1,244 ปี
อุปราคาเงามืด
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
ความเป็นจริงเสริม
ความเป็นจริงเสริมหรือความเป็นจริงแต่งเติม (AR : Augmented Reality Technology) เป็นเทคโนโลยีที่ผสมผสานระหว่างความเป็นจริง และ โลกเสมือนที่สร้างขึ้นมาผสานเข้าด้วยกันผ่านซอฟต์แวร์และอุปกรณ์เชื่อมต่อต่าง ๆ ซึ่งถือว่าเป็นการสร้างข้อมูลอีกข้อมูลหนึ่งที่เป็นส่วนประกอบบนโลกเสมือน (virtual world) เช่น ภาพกราฟิก วิดีโอ รูปทรงสามมิติ และข้อความ ตัวอักษร ให้ผนวกซ้อนทับกับภาพในโลกจริงที่ปรากฏบนกล้อง
เทคโนโลยี AR แบ่งเป็น 2 ประเภท ได้แก่ แบบที่ใช้ภาพสัญลักษณ์และแบบที่ใช้ระบบพิกัดในการวิเคราะห์ข้อมูลเพื่อสร้างข้อมูลบนโลกเสมือนจริง ซึ่งในทางเทคนิคแล้วภาพสัญลักษณ์ที่ใช้ จะนิยมเรียกว่า “Marker”  หรืออาจจะเรียกว่า AR Code ก็ได้ โดยใช้กล้องเว็บแคมในการรับภาพ เมื่อซอฟต์แวร์ที่เราใช้งานอยู่ประมวลผลรูปภาพเจอสัญลักษณ์ที่กำหนดไว้ก็จะแสดงข้อมูลภาพสามมิติที่ถูกระบุไว้ในโปรแกรมให้เห็น เราสามารถที่จะหมุนดูภาพที่ปรากฏได้ทุกทิศทางหรือเรียกว่าหมุนได้ 360 องศา
ขั้นตอนการทำเทคโนโลยีเสมือนจริง ประกอบด้วย 3 ขั้นตอน คือ
2. การคำนวณค่าตำแหน่งเชิง 3 มิติ (Pose Estimation) ของ Marker เทียบกับกล้อง
3. กระบวนการสร้างภาพสองมิติ จากโมเดลสามมิติ (3D Rendering) เป็นการเพิ่มข้อมูลเข้าไปในภาพ โดยใช้ค่าตำแหน่ง เชิง 3 มิติ ที่คำนวณได้จนได้ภาพเสมือนจริง
องค์ประกอบของเทคโนโลยีเสมือนจริง ประกอบด้วย
1. AR Code หรือตัว Marker ใช้ในการกำหนดตำแหน่งของวัตถุ
2. Eye หรือ กล้องวิดีโอ กล้องเว็บแคม กล้องโทรศัพท์มือถือ หรือ ตัวจับ Sensor อื่น ๆ ใช้มองตำแหน่งของ AR Code แล้วส่งข้อมูลเข้า AR Engine
3. AR Engine เป็นตัวส่งข้อมูลที่อ่านได้ผ่านเข้าซอฟต์แวร์หรือส่วนประมวลผล เพื่อแสดงเป็นภาพต่อไป
4. Display หรือ จอแสดงผล เพื่อให้เห็นผลข้อมูลที่  AR Engine ส่งมาให้ในรูปแบบของภาพ หรือ วีดีโอ
หรืออีกวิธีหนึ่ง เราสามารถรวมกล้อง AR Engine และจอภาพ เข้าด้วยกันในอุปกรณ์เดียว เช่น โทรศัพท์มือถือ หรืออื่น ๆ
ฮามานในศาสนาอิสลาม
ฮามาน (هامان) เป็นบุคคลหนึ่งในคัมภีร์อัลกุรอานที่ปรากฏตัวในฐานะเจ้าหน้าที่ศาลและมหาปุโรหิตของฟาโรห์หรือฟิรเอาน์ และเป็นบุคคลในราชสำนักในสมัยของนบีมูซา อย่างไรก็ตาม ชื่อฮามานยังปรากฏในพระคัมภีร์ไบเบิล หนังสือเอสเธอร์ โดยฮามานเป็นที่ปรึกษาของอาหสุเอรัส กษัตริย์แห่งเปอร์เซียและศัตรูของชาวยิว ความสัมพันธ์ระหว่างคัมภีร์ไบเบิลและอัลกุรอานฮามานเป็นหัวข้อถกเถียง
คเวซัน
คเวซัน (괴산) เป็นอำเภอในจังหวัดชุงช็องเหนือ ประเทศเกาหลีใต้ มีประชากร 44,461 คน และมีพื้นที่ 842 ตารางกิโลเมตร
เมืองฝาแฝด – เมืองพี่เมืองน้อง
อำเภอคเวซันเมืองฝาแฝด กับ:
สวยซามูไร
สวยซามูไร (aka Vanquisher; ) ภาพยนตร์แนว ไซไฟ/โลดโผน. จากการกำกับของ มานพ อุดมเดช และนำแสดงโดย โสภิตา ศรีบาลชื่น. ภาพยนตร์ออกฉายเมื่อวันที่ 5 พฤศจิกายน พ.ศ. 2552.
เรื่องราวของสายลับสาวสวยของหน่วย ซีไอเอ อย่าง กุนจา ที่เพิ่งเสร็จสิ้นภารกิจแทรกซึมในภาคใต้ของประเทศไทยกลับได้ล่วงรู้ความจริงว่าเธอตกเป็นเป้าหมายในการลอบสังหารโดยหน่วยงานของเธอเอง เธอถูกบีบให้ต้องสู้กับสายลับคนอื่น แต่เธอรอดชีวิต และหลังจากนั้นอีก 2 ปีต่อมาเธอกลับมาปรากฏตัวอีกครั้งในกรุงเทพมหานครเพื่อเผชิญหน้ากับศัตรูเก่าของเธอ รวมถึงหยุดยั้งแผนวินาศกรรมระเบิดเมือง เธอรอดชีวิตและตัดสินใจปิดบัญชีแค้น
นักแสดง
เดิมภาพยนตร์เรื่องนี้วางตัวนางเอกไว้ทั้งหมด 4 คน แต่ในเวลาต่อมา เสี่ยเจียง สมศักดิ์ เตชะรัตนประเสริฐ ประธานของสหมงคลฟิล์มได้ออกคำสั่งให้ตัดฉากที่มี เอมี่ โชติรส สุริยวงศ์ ร่วมแสดงในภาพยนตร์เรื่องนี้ภายหลังจากที่ เอมี่ โชติรส แต่งตัวไม่เหมาะสมในงาน รางวัลภาพยนตร์แห่งชาติ สุพรรณหงส์ เมื่อปี พ.ศ. 2550
จักรพรรดิจินซีจง (หว่านเอี๋ยน เหอล่า)
สมเด็จพระจักรพรรดิจินซีจง (Xizong of Jin) (ค.ศ. 1119 - 1149) จักรพรรดิองค์ที่ 3 แห่งราชวงศ์จิน ประสูติเมื่อ ค.ศ. 1119 (พ.ศ. 1662) พระนามเดิมว่า หว่านเอี๋ยน เหอล่า เป็นพระราชโอรสขององค์ชายซงจุ่น พระโอรสองค์โตในจักรพรรดิจินไท่จู่ เมื่อพระอัยกาคือจักรพรรดิจินไท่จง พระอนุชาในพระเจ้าจินไท่จู่ สวรรคตในปี ค.ศ. 1135 (พ.ศ. 1678) พระองค์จึงขึ้นครองราชย์ทรงพระนามว่าจักรพรรดิจินซีจง ขณะพระชนม์เพียง 16 พรรษา และได้รับพระนามใหม่เป็นหวันเอี๋ยนต้าน(完颜亶)
พระบรมวงศานุวงศ์
11191149
แอนดี คอฟแมน
แอนดรูว์ เจฟฟรีย์ คอฟแมน (/ˈkaʊfmən/ KOWF-mən; 17 มกราคม พ.ศ. 2492 – 16 พฤษภาคม พ.ศ. 2527 ) เป็นผู้ให้ความบันเทิงและศิลปินการแสดงชาวอเมริกัน ในขณะที่มักเรียกกันว่า "นักแสดงตลก" คอฟแมนชอบที่จะอธิบายตัวเองว่าเป็น "นักร้องเพลงและนักเต้น" มากกว่า บางครั้งเขาถูกเรียกว่า "ต่อต้านนักแสดงตลก" เขารังเกียจที่จะเล่าเรื่องตลกและมีส่วนร่วมในเรื่องตลกอย่างที่เข้าใจกันทั่วไป เขาเคยให้สัมภาษณ์ว่า "ฉันไม่ใช่การ์ตูน ฉันไม่เคยเล่าเรื่องตลกเลย สัญญาของนักแสดงตลกคือเขาจะออกไปที่นั่นและทำให้คุณหัวเราะไปกับเขา" คำสัญญาเดียวของฉันคือฉันจะพยายามสร้างความบันเทิงให้คุณอย่างดีที่สุดเท่าที่จะทำได้"
หลังจากทำงานในคลับตลกเล็กๆ ในช่วงต้นทศวรรษ 1970 คอฟแมนได้รับความสนใจจากผู้ชมในวงกว้างขึ้นในปี 1975 เมื่อเขาได้รับเชิญให้แสดงบางส่วนในซีซั่นแรกของ Saturday Night Live ตัวละครชายต่างชาติของเขาเป็นพื้นฐานของการแสดงของเขาในฐานะ Latka Gravas ในรายการโทรทัศน์ยอดนิยมเรื่อง Taxi ตั้งแต่ปี พ.ศ. 2521 ถึง พ.ศ. 2526 ในช่วงเวลานี้ เขายังคงออกทัวร์คลับตลกและโรงละครในซีรีส์ศิลปะการแสดง/การแสดงตลกที่ไม่เหมือนใคร บางครั้งก็ปรากฏตัวเป็นตัวเองและบางครั้งก็เป็น Tony Clifton นักร้องเลานจ์ที่หยาบคายอย่างน่ารังเกียจ นอกจากนี้เขายังเป็นแขกรับเชิญในรายการตลกขบขันและทอล์คโชว์ช่วงดึกบ่อยๆ โดยเฉพาะ Late Night with David Letterman ในปี พ.ศ. 2525 คอฟแมนนำบทวายร้ายมวยปล้ำอาชีพของเขามาแสดงในรายการเล็ตเตอร์แมนโดยเป็นการเผชิญหน้ากับเจอร์รี "เดอะคิง" ลอว์เลอร์แห่งสมาคมมวยปล้ำภาคพื้นทวีป ความจริงที่ว่าการวางแผนการทะเลาะวิวาทไม่ได้ถูกเปิดเผยต่อสาธารณะมานานกว่าทศวรรษ
คอฟแมนเสียชีวิตด้วยโรคมะเร็งปอดเมื่อวันที่ 16 พฤษภาคม พ.ศ. 2527 ขณะอายุได้ 35 ปี เนื่องจากการเล่นตลกและอุบายที่ซับซ้อนเป็นองค์ประกอบหลักในอาชีพการงานของเขา จึงมีข่าวลือแพร่สะพัดไปทั่วว่าคอฟแมนแกล้งทำเป็นว่าการตายของตัวเองเป็นการหลอกลวงครั้งใหญ่ เขายังคงได้รับความเคารพจากความหลากหลายของตัวละคร วิธีการแสดงตลกที่ต่อต้านโดยสัญชาตญาณที่ไม่เหมือนใคร และความเต็มใจที่จะกระตุ้นปฏิกิริยาเชิงลบและสับสนจากผู้ชม
ในปี 2023 คอฟแมนได้รับการเสนอชื่อให้เข้าสู่หอเกียรติยศของ WWE Hall of Fame ในสาขาดารารับเชิญ
บรรณานุกรม
Three books of Kaufman's writings have been posthumously published:
การสูบบุหรี่
การสูบบุหรี่ เป็นการกระทำเพื่อเผาไหม้สสารชนิดหนึ่งจนเกิดเป็นควันออกมาผ่านการหายใจ เพื่อให้ได้รสชาติและดูดซึมเข้ากระแสเลือด โดยปกติแล้วสารดังกล่าวคือใบไม้แห้งจำพวกยาสูบที่ม้วนไว้ในกระดาษจนเกิดเป็นวัตถุทรงกระบอกขนาดเล็ก เรียกว่า "บุหรี่" การสูบบุหรี่ถือเป็นช่องทางการรับยาช่องทางหนึ่งเพื่อความผ่อนคลาย เนื่องจากการเผาไหม้ใบไม้แห้งทำให้ใบไม้ระเหยและนำพาตัวยาสำคัญเข้าสู่ปอด โดยสารเหล่านี้จะซึมเข้ากระแสเลือดอย่างรวดเร็วและเข้าถึงเนื้อเยื่อร่างกาย ในกรณีการสูบบุหรี่ สารเหล่านี้จะบรรจุในส่วนผสมของอนุภาคละอองลอยและแก๊ส และมีสารจำพวกแอลคาลอยด์อย่างนิโคตินด้วย การระเหยนี้ทำให้เกิดละอองลอยและแก๊สร้อนก่อตัวขึ้นมา ทำให้การหายใจเข้าลึก ๆ จะเป็นการนำพาสารต่าง ๆ เข้าไปในปอด และเกิดการดูดซึมตัวยาสำคัญเข้ากระแสเลือด ในบางวัฒนธรรม การสูบบุหรี่เป็นหนึ่งในพิธีการ โดยผู้เข้าร่วมพิธีจะสูบบุหรี่เพื่อทำให้เกิดภาวะคล้ายภวังค์ ซึ่งเชื่อกันว่าจะนำไปสู่ "การรู้แจ้ง"
อนึ่งผู้ที่สามารถเลิกบุหรี่ได้แล้ว อาจจะมีกลิ่นติดตัวขึ้นอยู่กับแต่ละบุคคล โดยทั่วไปจะมีกลิ่นในระบบลมหายใจเป็นระยะเวลาประมาณหนึ่งเดือน โดยช่วง ห้าถึงสิบวันสุดท้ายจะมีกลิ่นค่อนข้างแรงแต่จะหายไปได้เองหลังจากระยะที่กล่าวข้างต้น
การสูบบุหรี่มีผลกระทบที่ไม่ดีต่อสุขภาพ เพราะการสูดควันเข้าไปทำให้เกิดความเสี่ยงในกระบวนการทางสรีรวิทยา เช่น การหายใจ โรคที่เกิดจากการสูบยาสูบคร่านักสูบระยะยาวประมาณครึ่งหนึ่งเมื่อเทียบกับอัตราการตายเฉลี่ยของผู้ที่ไม่สูบ การสูบบุหรี่เป็นสาเหตุการเสียชีวิตมากกว่า 5 ล้านครั้งต่อปี นับตั้งแต่ปี 2533-2558
เซอร์ไวเวอร์ เอดจ์ออฟเอ็กซ์ทิงชัน
เซอร์ไวเวอร์: เอดจ์ ออฟ เอ็กซ์ทิงชั่น (Survivor: Edge of Extinction) เป็นฤดูกาลที่ 38 ของรายการเซอร์ไวเวอร์ ถ่ายทำตั้งแต่วันที่ 31 พฤษภาคม ถึง 8 กรกฎาคม พ.ศ. 2561 โดยฤดูกาลนี้จะเป็นผู้เล่นหน้าใหม่ 14 คน และเป็นผู้เล่นเก่า 4 คน โดยฤดูกาลนี้เป็นครั้งที่เจ็ดแล้วที่ถ่ายทำที่ประเทศฟิจิ หลังจากที่เคยถ่ายทำที่ประเทศนี้ใน เซอร์ไวเวอร์ ฟิจิ, เซอร์ไวเวอร์ มิลเลนเนียลส์ปะทะเจ็นเอ็กซ์ , เซอร์ไวเวอร์ เกมเชนเจอส์ , เซอร์ไวเวอร์ ฮีโร่ปะทะฮีลเลอส์ปะทะฮัสท์เลอส์ , เซอร์ไวเวอร์ โกสต์ไอแลนด์ และ เซอร์ไวเวอร์ เดวิดปะทะโกไลแอท
การแข่งขัน
ริค เดเวนส์ เป็นผู้ชนะจากเอดจ์ ออฟ เอ็กซ์ทิงชั่นคนที่ 1 และกลับเข้าสู่เกมในวันที่ 17 คริส อันเดอร์วูด เป็นผู้ชนะจากเอดจ์ ออฟ เอ็กซ์ทิงชั่นคนที่ 2 และกลับเข้าสู่เกมในวันที่ 35
เอนสตอร์ม 480
เอนสตอร์ม 480 (Enstrom 480) เป็นเฮลิคอปเตอร์ขนาดเล็กน้ำหนักเบาที่ผลิตโดยบริษัทเอนสตอร์มเฮลิคอปเตอร์คอร์ปอเรชัน
การออกแบบและพัฒนา
ในช่วงคริสต์ทศวรรษ 1980 บริษัทเอนสตอร์มเฮลิคอปเตอร์ได้ผลิตเฮลิคอปเตอร์สองลำ ซึ่งทั้งสองลำขับเคลื่อนด้วยเครื่องยนต์ลูกสูบแบบขวางแนวนอน เมื่อกองทัพบกสหรัฐเปิดเผยข้อกำหนดสำหรับเฮลิคอปเตอร์ฝึกที่ขับเคลื่อนด้วยเครื่องยนต์แก๊สเทอร์ไบน์ ทางบริษัทก็ได้ออกแบบ 280 ชาร์ก รุ่นใหญ่กว่าที่ขับเคลื่อนด้วยเครื่องยนต์แก๊สเทอร์ไบน์ ซึ่งหน่วยที่เสนอได้กำหนดให้เป็นรุ่น TH-28 (โดยอักษร TH ย่อมาจาก "training helicopter" อันหมายถึง "เฮลิคอปเตอร์ฝึก" ที่สืบมาจากรุ่น 28(0) เนื่องจากข้อเสนอของกองทัพบกเป็น NTH ที่ย่อมาจาก "new training helicopter" อันหมายถึง "เฮลิคอปเตอร์ฝึกใหม่")
ความพยายามในสัญญาของกองทัพบกไม่ประสบความสำเร็จ แต่ความพยายามของบริษัทดูมีความหวังมากพอที่ฝ่ายบริหารมุ่งมั่นที่จะดำเนินการต่อด้วยเวอร์ชันเชิงพาณิชย์ซึ่งเปิดตัวใน ค.ศ. 1993 ซึ่งขุมพลังของมันมาจากเครื่องยนต์เทอร์โบชาฟต์รุ่น C20W ของโรลส์-รอยซ์ โมเดล 250
ประจำการพลเรือน
อากาศยานดำเนินการโดยผู้ประกอบการเชิงพาณิชย์และการฝึกบินขนาดเล็กจำนวนมาก ซึ่งส่วนใหญ่ดำเนินการโดยอากาศยานหนึ่งหรือสองลำ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
'''การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531''' มีขึ้นเมื่อวันที่ 24 กรกฎาคม พ.ศ. 2531 ผลการเลือกตั้งเป็นชัยชนะของพรรคชาติไทย โดยได้ 87 ที่นั่งจากทั้งหมด 357 ที่นั่ง ผู้มีสิทธิเลือกตั้งคิดเป็น 63.6%
ผลการเลือกตั้ง ปรากฏว่า พรรคชาติไทย โดย พลเอก ชาติชาย ชุณหะวัณ หัวหน้าพรรค ได้รับเลือกมากที่สุดเป็นอันดับหนึ่ง ด้วยเสียง 87 ที่นั่ง รองลงไปคือ พรรคกิจสังคม มี 54 ที่นั่ง และพรรคประชาธิปัตย์ 48 ที่นั่ง ซึ่งไม่มีพรรคการเมืองใดได้รับเสียงเกินครึ่งของสภาผู้แทนราษฎร ที่มีทั้งหมด 357 เสียง
แกนนำของพรรคการเมืองที่ได้รับเลือกตั้งมาเป็นลำดับแรก 5 พรรคประกอบไปด้วย ชาติไทย, กิจสังคม , ประชาธิปัตย์ , รวมไทย และ ประชากรไทย ได้หารือกันถึงการจัดตั้งรัฐบาล ทั้งหมดมีความเห็นตรงกันว่า พล.อ.เปรม มีความเหมาะสมที่จะดำรงตำแหน่งนายกรัฐมนตรีต่อ จึงเข้าพบกับ พล.อ.เปรม ถึงบ้านสี่เสาเทเวศร์ ซึ่งเป็นบ้านพัก ในเวลาค่ำของวันที่ 27 กรกฎาคม แต่ พล.อ.เปรมได้ปฏิเสธที่จะดำรงตำแหน่งต่อ โดยให้เหตุผลว่า ระยะเวลารวมทั้งหมด 8 ปี 5 เดือน ที่ตนดำรงตำแหน่งนายกรัฐมนตรีนั้นเพียงพอแล้ว อีกทั้งบ้านเมืองก็มีเสถียรภาพทางการเมืองและเศรษฐกิจในระดับที่น่าพึงพอใจ พล.อ.ชาติชาย ในฐานะหัวหน้าพรรคชาติไทยที่มีคะแนนเสียงมากที่สุด จึงขึ้นดำรงตำแหน่งนายกรัฐมนตรี นับเป็นนายกรัฐมนตรีคนที่ 17 ของประเทศไทย โดยมีพระบรมราชโองการโปรดเกล้าฯแต่งตั้ง เมื่อวันที่ 4 สิงหาคม ปีเดียวกัน และมีพระบรมราชโองการโปรดเกล้าฯ คณะรัฐมนตรี เมื่อวันที่ 9 สิงหาคม ปีเดียวกัน
ในส่วนของ พล.อ.เปรม ติณสูลานนท์ เมื่อพ้นจากตำแหน่งนายกฯไปแล้ว ก็ได้รับพระบรมราชโองการโปรดเกล้าฯแต่งตั้งให้ดำรงตำแหน่งองคมนตรี ในเวลาต่อมาไม่นาน
ในการเลือกตั้งครั้งนี้ มีจุดที่น่าสนใจ คือ เป็นการลงเลือกตั้งครั้งแรกของ พรรคพลังธรรม โดยมี พล.ต.จำลอง ศรีเมือง หัวหน้าพรรค ซึ่งขณะนั้นดำรงตำแหน่งผู้ว่าราชการกรุงเทพมหานครอยู่ด้วย ซึ่งในการเลือกตั้งครั้งต่อมา คือ ในวันที่ 22 มีนาคม พ.ศ. 2535 พรรคพลังธรรมได้รับความนิยมอย่างล้นหลาม โดยเฉพาะในพื้นที่กรุงเทพมหานคร อันเป็นเมืองหลวง และถือเป็นจุดเริ่มต้นชีวิตทางการเมืองครั้งแรกของนักการเมืองสังกัดพรรคพลังธรรม ที่ต่อมามีบทบาททางการเมืองและสังคมที่สำคัญหลายคน เช่น นายวิลาศ จันทร์พิทักษ์, นายทินวัฒน์ มฤคพิทักษ์, ดร.อาจอง ชุมสาย ณ อยุธยา เป็นต้น
ลักกีสตาร์ (มังงะ)
ลักกีสตาร์ เป็นมังงะการ์ตูนสี่ช่อง วาดโดย คางามิ โยชิมิซุ เริ่มตีพิมพ์ลงในนิตยสาร คอมป์ทิก ของสำนักพิมพ์คาโดกาวะ ตั้งแต่เดือนธันวาคม 2546 นอกจากนี้ยังตีพิมพ์ลงในนิตยสารอื่น ๆ เช่น โชเน็นเอซ เป็นต้น การดำเนินเรื่องของ ลักกีสตาร์ นั้นไม่มีเนื้อเรื่องที่ยาวเป็นตอนต่อเนื่อง แต่จะเน้นไปที่ชีวิตประจำวันของตัวละครในแต่ละตอน
ลักกีสตาร์ มีดัดแปลงเป็นสื่อต่าง ๆ ได้แก่ ดรามาซีดีวางจำหน่ายในเดือนสิงหาคม 2548, วิดีโอเกมจำนวนสี่เกมวางจำหน่ายระหว่างปี 2548 ถึง 2552, อนิเมะจำนวน 24 ตอน โดยเกียวโตแอนิเมชัน ออกอากาศทางโทรทัศน์ระหว่างวันที่ 8 เมษายน ถึง 16 กันยายน 2550 อนิเมะเรื่องนี้ได้รับลิขสิทธิ์ในอเมริกาเหนือโดยคาโดกาวะพิกเจอร์สและจัดจำหน่ายโดยบันไดเอ็นเทอร์เทนเมนต์ เป็นดีวีดีหกแผ่นวางจำหน่ายระหว่างเดือนพฤษภาคม 2551 ถึงมีนาคม 2552 และออริจินัลวิดีโอแอนิเมชัน (โอวีเอ) วางจำหน่ายที่ญี่ปุ่นเมื่อวันที่ 26 กันยายน 2551 มาพร้อมกับดรามาซีดี บันไดเอ็นเทอร์เทนเมนต์วางจำหน่ายโอวีเอในรูปแบบคำบรรยายภาษาอังกฤษเท่านั้น เมื่อวันที่ 4 สิงหาคม 2552 ปัจจุบันอนิเมะลิขสิทธิ์โดย ฟันนิเมชัน ส่วน วิซมีเดีย ได้รับสิทธิ์ในการตีพิมพ์มังงะแบบดิจิทัลเมื่อปี 2557 ส่วนในประเทศไทย สยามอินเตอร์คอมิกส์ เป็นผู้ถือสิทธิ์ในการตีพิมพ์และแปลมังงะ และ โรสแอนิเมชัน เป็นผู้ถือสิทธิ์ในการจัดจำหน่ายอนิเมะเมื่อปี 2553
มังงะเรื่องแยก มิยาคาวะ-เคะ โนะ คูฟูคุ เริ่มตีพิมพ์ลงในนิตยสาร คอมป์เอชส์ ของสำนักพิมพ์คาโดกาวะ ตั้งแต่เดือนมกราคม 2551 และได้ถูกดัดแปลงเป็นอนิเมะโดย ออร์เด็ตและเอ็นเคอเรจฟิล์มส เริ่มออกอากาศบน ยูสตรีม ในเดือนเมษายน 2556
เนื้อเรื่อง
เนื้อหาของลักกีสตาร์จะหยิบเอาเรื่องราวที่เกี่ยวกับสิ่งรอบตัวปัจจุบันและโอตาคุ ที่เป็นประจำวันของกลุ่มนักเรียนหญิงในโรงเรียนระดับชั้นมัธยมปลายของญี่ปุ่น ในเมืองคะซุกะเบะ จังหวัดไซตามะ ที่เสียดสีกลุ่มคนการ์ตูนเล็กน้อย ตัวเอกของเรื่องคือ อิซึมิ โคนาตะ นักเรียนหญิงผู้เป็นเลิศทั้งในด้านกีฬาและการเรียน แต่กลับไม่เข้าชมรมสังกัดไหนเลย นั่นก็เป็นเพราะว่าการเข้าชมรมหรือกลุ่มกิจกรรมเหล่านั้น จะทำให้เธออดดูการ์ตูน และเสียเวลาเล่นเกมของเธอไป แม้ว่าเธอจะเป็นคนที่เกียจคร้านซักแค่ไหน แต่สำหรับเรื่องอนิเมะ หรือวิดีโอเกมที่เธอชอบแล้ว เธอจะทุ่มเวลาและให้ความสนใจกับมันเป็นพิเศษมากว่าสิ่งใด ๆ เสียอีก เนื้อหาที่ตีพิมพ์นั้นจะเริ่มต้นจากการพบกันของตัวละครทั้ง 3 ในปีแรกของการเข้าศีกษาในระดับชั้นมัธยมปลาย คือ อิซึมิ โคนาตะ, ฮิอิรากิ คางามิ, ฮิอิรากิ สึคาสะ และ ทาคาระ มิยูกิ และเมื่อเนื้อเรื่องดำเนินต่อไป พวกเธอก็จะเปลี่ยนระดับชั้นไปด้วย (เรื่องราวดูแล้วบางครั้งไม่ต่อเนื่องกัน)
มังงะ
Lucky☆Star ในรูปแบบมังงะ นั้นได้เริ่มตีพิมพ์ครั้งแรกลงในนิตยสาร คอมทิค ของประเทศญี่ปุ่นในเดือนมกราคม ปี 2004 มาจนถึงปัจจุบัน และมีฉบับรวมเล่มตีพิมพ์ออกมาแล้ว 10 เล่ม ภายใต้ลิขสิทธิ์ของ คาโดคาว่า โชเท็น เล่มแรกวางจำหน่ายเมื่อวันที่ 8 มกราคม พ.ศ. 2547 เล่มสองวางจำหน่าย 10 สิงหาคม พ.ศ. 2547 เล่มสามวางจำหน่าย 10 กรกฎาคม พ.ศ. 2548 เล่มสี่ วางจำหน่ายเมื่อวันที่ 10 เมษายน พ.ศ. 2550 และเล่มห้า วางจำหน่ายเมื่อวันที่ 10 กันยายน พ.ศ. 2550 ส่วนในประเทศไทยทางสำนักพิมพ์สยามอินเตอร์คอมิกส์ได้ลิขสิทธิ์เรื่องนี้ โดยเล่มหนึ่งได้มีกำหนดการวางจำหน่ายแล้วในวันที่ 13 กันยายน พ.ศ. 2550 เล่มสองได้วางจำหน่ายในวันที่ 2 พฤศจิกายน พ.ศ. 2550 เล่มสามวางจำหน่ายในวันที่ 15 กุมภาพันธ์ พ.ศ. 2551 เล่มสี่วางจำหน่ายในวันที่ 25 กรกฎาคม พ.ศ. 2551 และเล่มห้าวางจำหน่ายในวันที่ 26 สิงหาคม พ.ศ. 2551
นอกจากนิตยสาร คอมทิค แล้ว มังงะของเรื่องนี้ยังปรากฏในนิตยสารอื่นๆ ในเครือของคาโดคาว่าอีกด้วย เช่น โชเน็น เอซ,นิวไทป์, คอมพเอซ, ดรากอน แมกกาซีน, โมบาย นิวไทป์ และ คาโดคาว่า ฮอตไลน์ ให้เห็นกันอยู่เรื่อยๆ
นินเทนโด ดีเอส
ในเวอร์ชันวิดีโอเกม จะใช้ชื่อว่า Lucky☆Star โมเอะ ดริล ซึ่งวางจำหน่ายไปในวันที่ 1 ธันวาคม พ.ศ. 2547 ในเครื่อง นินเทนโด ดีเอส ซึ่งจะมีแบบจำนวนจำกัดอยู่ด้วย ซึ่งในรูปแบบจำนวนจำกัดนั้นมีส่วนพิเศษเพิ่มมามากมาย ซึ่งจะวางจำหน่ายปะปนไปกับแบบธรรมดา และแบบจำนวนจำกัดนี้จะถูกเรียกว่า "DX Pack" และต่อมาก็ได้มีการวางแผนที่จะจำหน่ายเกมใหม่ ภายใต้ชื่อว่า ชิน Lucky☆Star โมเอะ ดริล ~ทาบิดาจิ~  สำหรับเครื่อง นินเทนโด ดีเอส ในวันที่ 24 พฤษภาคม พ.ศ. 2550
เกมแรกจะเป็นประเภทเกมฝึกสมอง โดยที่ตัวเกมจะทดสอบผู้เล่นในทักษะต่างๆ และในด้านความจำ โดยที่ตัวละครจะต้องไล่ตอบคำถามของตัวละครตัวอื่นๆ ไปเรื่อยๆ รวมไปถึงใน "Drama ☆ Mode" ซึ่งผู้เล่นจะได้เล่นในรูปแบบเกมผจญภัยขนาดย่อม โดยเป้าหมายคือการพาตัวละครไปที่ อากิฮาบาระ โดยการตอบคำถามและเล่นมินิเกม (ทั้งหมด 5 เกม) ที่จะโผล่ออกมาให้เล่นตลอดเกม
เพลย์สเตชัน 2
คาโดคาว่า โชเท็น ได้พัฒนาเกม วิชช่วล โนเวล สำหรับเครื่องเล่น เพลย์สเตชัน 2 ชื่อว่า Lucky☆Star: เรียวโอ กาคุเอ็น โอโตไซ ซึ่งออกวางจำหน่ายในวันที่ 24 มกราคม 2008
เพลย์สเตชันพอร์เทเบิล
สำหรับเครื่องเล่น เพลย์สเตชันพอร์เทเบิล ในชื่อว่า Lucky☆Star: เน็ต ไอดอล เมอิสเตอร์ ซึ่งออกวางจำหน่ายในวันที่ 24 ธันวาคม 2009 โดย คาโดคาว่า โชเท็น
อนิเมะ
Lucky☆Star ในรูปแบบอนิเมะนั้น สร้างโดย เกียวโตแอนิเมชัน ออกอากาศครั้งแรกในวันที่ 8 เมษายน พ.ศ. 2550 มีความยาวทั้งหมด 24 ตอน ซึ่งได้เปลี่ยนตัวผู้กำกับ ยามาโมโต้ ยูทากะ เป็น ทาเคโมโต้ ยาสุฮิโระ หลังจากตอนที่ 4 เป็นต้นไป ด้วยเหตุผลที่ว่า: "คุณยามาโมโต้ ยูทากะ ยังไม่มีความสามารถพอที่จะไปถึงจุดที่เรียกว่าผู้กำกับได้ ดังนั้นจึงต้องขอเปลี่ยนตัวผู้กำกับ"
การวางจำหน่ายแผ่น ดีวีดี
แผ่นดีวีดีชุดพิเศษชุดแรกนั้นวางจำหน่ายในวันที่ 22 มิถุนายน 2550 ที่ข้างในบรรจุอนิเมะไว้ 2 ตอน ซึ่งดีวีดีแผ่นแรกนั้นหลังจากที่วางจำหน่ายก็ได้รับกระแสตอบรับเป็นอย่างมากจนทำให้สินค้านั้นหมดลงไปอย่างรวดเร็วในประเทศญี่ปุ่น รายงานจาก แอมะซอนประเทศญี่ปุ่น ยิ่งไปกว่านั้น "แหล่งจำหน่ายสินค้าใหญ่ [ในอากิฮาบาระ] ที่มีการวางจำหน่ายชุดพิเศษนั้นก็ยังหมดลงอย่างรวดเร็วอีกด้วย"
เพลงประกอบ
Lucky☆Star เป็นอนิเมะที่ผิดแผกไปจากเรื่องอื่นๆในเรื่องของเพลงปิด ที่ส่วนจะมีเพลงปิดเพียงไม่กี่เพลง แต่เรื่องนี้จะใช้เพลงปิดไม่ซ้ำกันในแต่ละตอน ซึ่งส่วนใหญ่จะเป็นเพลงที่นำมาจากอนิเมะเรื่องอื่นๆ และภาพยนตร์คนแสดง ซะมาก และหลังจากตอนที่ 13 เป็นต้นไป จะใช้นักพากย์หลักคือคุณ ชิราอิชิ มิโนรุ มา แสดงสด เพื่อใช้เป็นเพลงปิดในแต่ละตอนด้วย
ซีดีเพลง
Lucky☆Star ในแบบของ ดราม่า ซีดี นั้นมีชื่อว่า ดราม่า ซีดี Lucky☆Star ซึ่งวางจำหน่ายในวันที่ 24 สิงหาคม พ.ศ. 2547 โดย ฟรอนเทียร์ เวิร์คส ส่วน วิดีโอเกม ซาวนด์แทร็ค ภายใต้ชื่อว่า Lucky☆Star โวคอล มินิ อัลบั้ม ได้วางจำหน่ายในวันที่ 22 ธันวาคม พ.ศ. 2547 สำหรับ ''มตเทเคะ! เซเลอร์ ฟุคุ ที่เป็นซิงเกิลเปิดนั้น วางจำหน่ายในวันที่ 3 พฤษภาคม พ.ศ. 2550 ซีดีเพลงปิด "Lucky☆Star เอนดิ้ง ธีม ดราม่า" ที่จะรวมทุกเพลงปิดในรูปแบบเต็มเพลง และคาราโอเกะเหมือนกับในอนิเมะ วางจำหน่ายในวันที่ 11 กรกฎาคม พ.ศ. 2550 โดย แลนติส ซีดีซิงเกิลแบบ maxi ไอไม เน็ต ดาร์ลิง  ที่ร้องโดยคุณ คนโนะ ฮิโรมิ เป็น โคงามิ อากิระ และ ชิราอิชิ มิโนรุ เป็นตัวเขาเองในฉบับอนิเมะ ได้วางจำหน่ายในวันที่ 25 กรกฎาคม พ.ศ. 2550 ซีดีเพลง มตเทเคะ! เซเลอร์ ฟุคุ ฉบับรีมิกซ์นั้นได้วางจำหน่ายในวันที่ 8 สิงหาคม พ.ศ. 2550 โดย แลนติส ซีดีซิงเกิล โคซุตเตะ! โอ้ มาย ฮันนี่ ที่ร้องโดย อายะ ฮิราโนะ เป็น โคนาตะ และ ซาซากิ โนโซมิ เป็น แพทริเซีย และซิงเกิล มิโซจิ มิซากิ ที่ร้องโดย คนโนะ ฮิโรมิ เป็น โคงามิ อากิระ นั้นได้วางจำหน่ายพร้อมกันในวันที่ 29 สิงหาคม พ.ศ. 2550 และอัลบั้ม ชิราอิชิ มิโนรุ โนะ โอโตโกะ โนะ ลัลละไบ'' ที่เป็นอัลบั้มรวมเพลงปิดที่ร้องโดย ชิราอิชิ มิโนรุ ในอนิเมะตั้งแต่ตอนที่ 13 เป็นต้นไป ได้วางจำหน่ายในวันที่ 10 ตุลาคม พ.ศ. 2550
ซีดีคาแร็คเตอร์ 4 แผ่นแรกได้วางจำหน่ายในวันที่ 5 กันยายน พ.ศ. 2550 ซึ่งร้องโดยนักพากย์ทั้ง 4 คนในแต่ละแผ่น ฮิราโนะ อายะ เป็น โคนาตะ, คาโต้ เอมิริ เป็น คางามิ, ฟุคุฮาระ คาโอริ เป็น สึคาสะ และ เอนโด อายะ เป็น มิยูกิ ต่อมาได้มีซีดีคาแร็คเตอร์ออกตามมาอีก 4 แผ่นในวันที่ 26 กันยายน พ.ศ. 2550 ซึ่งร้องโดยนักพากย์อีก 4 คนในแต่ละตัวละคร ฮาเซงาวะ ชิซุกะ เป็น ยูทากะ, ชิฮาระ มิโนริ เป็น มินามิ, ชิมิซึ คาโอริ เป็น ฮิโยริ และ ซาซากิ โนโซมิ เป็น แพทริเซีย สำหรับซีดีคาแร็คเตอร์อีกสองแผ่นนั้นได้วางจำหน่ายในวันที่ 24 ตุลาคม พ.ศ. 2550 แผ่นหนึ่งจะเป็น ดูเอท ของนักพากย์สองคนคือ มิซุฮาระ คาโอรุ เป็น คุซาคาเบะ มิซาโอะ และ ไอซาวะ ไม เป็น มิเนะงิชิ อายาโนะ และอีกแผ่นหนึ่งจะเป็น ทริโอ ของ อายะ ฮิราโนะ, ฮาเซงาวะ ชิซุกะ และ ชิฮาระ มิโนริ เป็น โคนาตะ, ยูทากะ และ มินามิ นอกจากนั้นยังมีซีดีคาแร็คเตอร์ดูเอทอีก 2 แผ่นตามมาในวันที่ 21 พฤศจิกายน พ.ศ. 2550 ซึ่งแผ่นแรกเป็นของ ฮิโรคาซุ ฮิระมัตสึ เป็น อิซึมิ โซจิโร่ และ สุมิ ชิมาโมโตะ เป็น อิซึมิ คานาตะ และอีกแผ่นจะเป็นของ นิชิฮาระ ซาโอริ เป็น นารุมิ ยุย และ มาเอดะ โคโนมิ เป็น คุโรอิ นานาโกะ
อัลบั้ม ลักกีสตาร์ BGM & เรดิโอ บันกุมิ "ลักกี☆ แชนแนล" โนะ ไดเจส โอะ ชูโรคุ ชิตะ สเปเชียล ซีดี 1 ได้วางจำหน่ายครั้งแรกพร้อมกับดีวีดีแผ่นแรกในวันที่ 22 มิถุนายน พ.ศ. 2550 ซึ่งเป็นอัลบั้มรวมเพลงประกอบในอนิเมะ พร้อมกับดราม่าออดิโอของ คนโนะ ฮิโรมิ ในบทของ โคงามิ อากิระ และ ชิราอิชิ มิโนรุ ในบทของเขาเอง และอัลบั้มในแบบเดียวกันนี้ฉบับต่อไปก็ได้ออกมาพร้อมกับดีวีดีชุดที่ 2 ในวันที่ 27 กรกฎาคม พ.ศ. 2550 ชุดที่ 3 พร้อมกับดีวีดีชุดที่ 3 ในวันที่ 24 สิงหาคม พ.ศ. 2550 ชุดที่ 4 พร้อมกับดีวีดีชุดที่ 4 ในวันที่ 28 กันยายน พ.ศ. 2550 ชุดที่ 5 พร้อมกับดีวีดีชุดที่ 5 ในวันที่ 26 ตุลาคม พ.ศ. 2550 ชุดที่ 6 พร้อมกับดีวีดีชุดที่ 6 ในวันที่ 22 พฤศจิกายน พ.ศ. 2550 ชุดที่ 7 พร้อมกับดีวีดีชุดที่ 7 ในวันที่ 21 ธันวาคม พ.ศ. 2550 ชุดที่ 8 พร้อมกับดีวีดีชุดที่ 8 ในวันที่ 25 มกราคม พ.ศ. 2551 ชุดที่ 9 พร้อมกับดีวีดีชุดที่ 9 ในวันที่ 22 กุมภาพันธ์ พ.ศ. 2551 ชุดที่ 10 พร้อมกับดีวีดีชุดที่ 10 ในวันที่ 19 มีนาคม พ.ศ. 2551 ชุดที่ 11 พร้อมกับดีวีดีชุดที่ 11 ในวันที่ 25 เมษายน พ.ศ. 2551 และชุดที่ 12 พร้อมกับดีวีดีชุดที่ 12 ในวันที่ 23 พฤษภาคม พ.ศ. 2551
ไลท์ โนเวล
Lucky☆Star ในฉบับไลท์ โนเวล นั้นมีอยู่ด้วยกัน 3 เล่ม ไลท์ โนเวลเล่มแรกมีชื่อว่า Lucky☆Star Lucky☆Star ซัทสึจิน จิเค็น ซึ่งเนื้อเรื่องจะเป็นผลงานการแต่งของ โทกะ ทาเคอิ และภาพประกอบโดย โยชิมิสึ คางามิ ผู้วาดในต้นฉบับนั่นเอง และได้วางจำหน่ายในวันที่ 1 กันยายน พ.ศ. 2550 โดยสำนักพิมพ์ คาโดคาว่า สนีกเกอร์ บุงโกะ ในเครือ คาโดคาว่า โชเท็น ส่วนเล่มที่สอง เนื้อเรื่องนั้นแต่งโดย โทกะ ทาเคอิ และภาพประกอบโดย โยชิมิสึ คางามิ มีชื่อว่า ลักกีสตาร์ : ลักกีสตาร์ ออนไลน์  วางจำหน่ายในวันที่ 1 มีนาคม พ.ศ. 2551 เล่มที่สาม มีชื่อว่า Lucky☆Star ซูปเปอร์ โดว่า ไทเซ็น  วางจำหน่ายในวันที่ 1 ตุลาคม พ.ศ. 2551
โอวีเอ
สำนักพิมพ์คาโดคาว่าโชเท็นได้ประกาศเกี่ยวกับโอวีเอ ลักกีสตาร์ ลงในนิตยสาร คอมทิค ซึ่ง คอมทิค ประจำเดือนมิถุนายนนั้นได้บอกว่า โอวีเอ จะวางจำหน่ายในฤดูร้อน 2008 แต่ข่าวล่าสุดประกาศออกมาว่าจะมีการวางจำหน่ายในวันที่ 26 กันยายน 2008. ส่วนเพลงประกอบของโอวีเอคือเพลง "ไอ โอะ โทริโมะโดเซะ!!" (愛をとりもどせ!!, "Ai o Torimodose!!" lit. "ทวงรักกลับคืนมา!!') ร้องโดย "อุโจวเทน" (คนโนะ ฮิโรมิ และ ชิราอิชิ มิโนรุ) ทั้งนี้ เพลง "ไอ โอะ โทริโมะโดเซะ!!" เดิมเป็นเพลงเปิดสำหรับแอนิเมชันชุด "โฮะคุโตะ โนะ เค็น" ("หมัดเพชฌฆาตดาวเหนือ") บทเพลงต้นฉบับขับร้องโดย คริสตัลคิง
พระราชาธิบดีเฟรเดอริก
พระราชาธิบดีเฟรเดอริก (King Frederick; König Friedrich) อาจหมายถึง
กษัตริย์เฟรเดอริก
ใช้โดยเยอรมัน ฟรีดริช (Friedrich)
กษัตริย์เฟรเดอริก วิลเลียม
ใช้โดยปรัสเซีย ฟรีดริช วิลเฮ็ล์ม (Friedrich Wilhelm)
กษัตริย์เฟรเดอริก ออกัสตัส
ใช้โดยซัคเซิน ฟรีดริช เอากุสท์ (Friedrich August)
เทศมณฑลอาร์มา
อาร์มา (Armagh) เป็นหนึ่งในหกเทศมณฑลของไอร์แลนด์เหนือ ตั้งชื่อตามเมืองอาร์มา ตั้งอยู่ทางทิศใต้ของทะเลสาบล็อกเน เทศมณฑลนี้มีพื้นที่ 1,326 กิโลเมตร และมีประชากร 174,792 คน เทศมณฑลอาร์มาได้รับสมญาว่า "เทศมณฑลผลไม้" เพราะมีสวนผลไม้มาก โดยเฉพาะสวนแอปเปิล เทศมณฑลนี้เป็นส่วนหนึ่งของจังหวัดทางประวัติศาสตร์อย่างอัลสเตอร์ และมีสถานที่ท่องเที่ยวสำคัญ คือ ห้องสมุด อาร์มา โรบินสัน
ท่าอากาศยานนานาชาติสมเด็จพระราชาธิบดีอับดุลอะซีซ
ท่าอากาศยานนานาชาติสมเด็จพระราชาธิบดีอับดุลอะซีซ (مطار الملك عبدالعزيز الدولي ) เป็นท่าอากาศยานนานาชาติในญิดดะฮ์ ประเทศซาอุดีอาระเบีย และเป็นท่าอากาศยานนานาชาติหลักของประเทศ ตั้งชื่อตามสมเด็จพระราชาธิบดีอับดุลอะซีซ อิบน์ ซะอูด และเปิดตัวใน ค.ศ. 1981
รายละเอียด
ท่าอากาศยานนี้กินพื้นที่ 105 km2 การก่อสร้างเริ่มขึ้นใน ค.ศ. 1974 และแล้วเสร็จใน ค.ศ. 1980 หลังเปิดตัวอย่างเป็นทางการในเดือนเมษาน ค.ศ. 1981 ท่าอากาศยานนี้ได้รับการบริการในวันที่ 31 พฤษภาคม ค.ศ. 1981
เทพฤทธิ์ สิงห์วังชา
เทพฤทธิ์ สิงห์วังชา เป็นนักมวยสากลอาชีพชาวไทย เป็นอดีตแชมเปี้ยนโลกในรุ่นซูเปอร์ฟลายเวท (115 ปอนด์) ของสมาคมมวยโลก (WBA)
แชมป์โลก
เทพฤทธิ์ขึ้นชิงแชมป์เฉพาะกาลของสมาคมมวยโลก ในรุ่นซูเปอร์ฟลายเวท ชนะคะแนน เดรียน ฟรานซิสโก นักมวยชาวฟิลิปปินส์ที่ไม่เคยแพ้ใครมาก่อน ไปได้อย่างเป็นเอกฉันท์ด้วยคะแนน 114-113, 114-113 และ 117-111 ในวันที่ 1 พฤษภาคม พ.ศ. 2554 โดยสามารถชกให้ฟรานซิสโกลงไปให้กรรมการนับ 8 ได้ในยกที่ 3 อีกด้วย ที่โรงเรียนเบญจมเทพอุทิศ ตำบลคลองกระแชง อำเภอเมืองเพชรบุรี จังหวัดเพชรบุรี ต่อมาทางสมาคมมวยโลกได้สถาปนาให้เป็นแชมป์โลกตัวจริง เนื่องจาก โทโมโนบุ ชิมิซุ นักมวยชาวญี่ปุ่นซึ่งเป็นแชมป์โลกตัวจริงได้หยุดพักการชกไปหลังจากการชกแล้วได้รับบาดเจ็บ
เทพฤทธิ์สามารถป้องกันตำแหน่งแชมป์โลกเอาไว้ได้ถึง 3 ครั้งติดต่อกัน กับนักมวยชาวญี่ปุ่นทั้งหมด ถึงประเทศญี่ปุ่น จนกระทั่งได้รับฉายาว่า "เจแปน คิลเลอร์" แม้จะมีจุดอ่อน คือ การป้องกันตัว เพราะในการชกแต่ละครั้ง เทพฤทธิ์มักทำการ์ดตกข้างลำตัว แต่ครั้งในที่ 4 ในวันสิ้นปี พ.ศ. 2555 กับ โคเฮ โคโนะ นักมวยอายุ 32 ที่เคยชิงแชมป์โลกมาแล้วก่อนหน้านี้ถึง 2 ครั้ง แต่ไม่ประสบความสำเร็จ เทพฤทธิ์กลับเป็นฝ่ายแพ้ทีเคโอไปในยกที่ 4 ด้วยการถูกชกล้มถึง 3 ครั้ง เพราะจุดอ่อนคือการ์ดตก และเมื่อโดนหมัดเข้าไปแล้วยังเข้าไปแลกหมัดด้วย ทำให้โคโนะได้กลายเป็นแชมป์โลกไปทันที และถือเป็นการแพ้น็อกครั้งแรกในชีวิตของเทพฤทธิ์ด้วย
หลังจากเสียแชมป์โลกไปแล้ว เทพฤทธิ์ยังได้ชกมวยต่อ จนคว้าแชมป์พาบา ในรุ่นซูเปอร์ฟลายเวทและแบนตัมเวท (118 ปอนด์) มาได้ โดยชกครั้งสุดท้ายเมื่อเดือนกุมภาพันธ์ พ.ศ. 2557 ที่แขวงสุวรรณเขต ประเทศลาว และหลังจากนั้นเจ้าตัวได้หยุดการชกมวยลง เนื่องจากต้องการแขวนนวม แต่ได้เปลี่ยนใจและหันมาชกมวยอีกครั้ง ในเดือนกุมภาพันธ์ พ.ศ. 2558 เท่ากับว่าได้หยุดชกไปนานถึง 1 ปีเต็ม โดยเทพฤทธิ์กลับมาชกเคลื่อนไหวอีกครั้งเมื่อวันที่ 14 กุมภาพันธ์ พ.ศ. 2558 ซึ่งตรงกับ วันวาเลนไทน์ ในปีนั้น โดยสามารถชนะคะแนน โจอาควิม มาแฮ นักมวยชาวฝรั่งเศส ที่เวทีมวยพัทยาบ็อกซื่งเวิลด์ เมืองพัทยา ตำบลนาเกลือ อำเภอบางละมุง จังหวัดชลบุรี ในการชกกำหนด 6 ยก เทพฤทธิ์กลับมาครองแชมป์ PABA รุ่นแบนตัมเวทได้อีกสมัย ก่อนจะแขวนนวมไปอีกครั้งหลังจากที่ชกป้องกันแชชมป์ ชนะน็อค จูเนียร์ บาจาวา ยก 7 เมื่อ 26 พฤษภาคม พ.ศ. 2559
ชื่ออื่น
เทพฤทธิ์ ก่อเกียรติยิม
รอเบิร์ต จอห์นสัน
รอเบิร์ต ลีรอย จอห์นสัน (Robert Leroy Johnson, 8 พฤษภาคม ค.ศ. 1911 – 16 สิงหาคม ค.ศ. 1938) เป็นนักเล่นกีตาร์ นักร้อง และนักแต่งเพลงชาวอเมริกัน ผลงานการบันทึกเสียงในปี ค.ศ. 1936 และ 1937 ทำให้เขาได้รับการยอมรับในฐานะนักดนตรีบลูส์ฝีมือฉกาจ นอกจากนี้วิธีการร้อง การเล่นกีตาร์ และการเขียนเนื้อเพลงของจอห์นสันยังส่งอิทธิพลต่อนักดนตรีรุ่นหลังหลายคน เอริก แคลปตัน นักเล่นกีตาร์ชาวอังกฤษกล่าวว่าจอห์นสันเป็น "นักร้องเพลงบลูส์ที่มีความสำคัญที่สุดเท่าที่เคยมีมา" ขณะที่คีธ ริชาดส์ มือกีตาร์วงเดอะโรลลิงสโตนส์กล่าวในปี ค.ศ. 1990 ว่า "หากคุณอยากรู้ว่าดนตรีบลูส์สามารถเล่นให้ดีได้ถึงขนาดไหน ให้ดูที่จอห์นสัน" อย่างไรก็ตาม จอห์นสันเป็นที่รู้จักและมีบันทึกเกี่ยวกับตัวเขาน้อยมากในช่วงที่มีชีวิตอยู่ จึงก่อให้เกิดเรื่องเล่าต่าง ๆ นานา รวมถึงเรื่องเล่าที่ว่าเขาแลกวิญญาณตัวเองกับปีศาจที่ทางแพร่งเพื่อให้บรรลุความสำเร็จด้านดนตรี
ประวัติ
รอเบิร์ต จอห์นสันเกิดในปี ค.ศ. 1911 ที่เมืองเฮเซิลเฮิสต์ รัฐมิสซิสซิปปี เป็นบุตรของโนอาห์ จอห์นสันกับจูเลีย ดอดส์ ต่อมาจอห์นสันย้ายตามแม่ที่แต่งงานใหม่ไปอยู่ที่เมืองเมมฟิส รัฐเทนเนสซี ที่ซึ่งความสนใจด้านดนตรีบลูส์ของเขาเริ่มขึ้น จอห์นสันอาศัยอยู่ที่เมืองนี้เกือบ 10 ปีก่อนจะย้ายตามแม่ไปหลายเมืองแล้วลงหลักปักฐานที่ไร่แอบเบย์แอนด์เลเธอร์แมนในเมืองโรบินสันวิลล์ ในปี ค.ศ. 1929 จอห์นสันแต่งงานกับเวอร์จิเนีย เทรวิส แต่เธอเสียชีวิตขณะตั้งครรภ์ไม่นานหลังจากนั้น แมก แมคคอร์มิก นักดนตรีวิทยาผู้สืบค้นประวัติศาสตร์ดนตรีบลูส์รายงานว่าญาติของเวอร์จิเนียกล่าวว่าการตายของเวอร์จิเนียเป็นการลงโทษจากเบื้องบน หลังจอห์นสัน "ขายวิญญาณให้ปีศาจ" ด้วยการตัดสินใจละทิ้งอาชีพชาวไร่ไปเป็นนักดนตรีพเนจร ในช่วงเวลาเดียวกัน ซัน เฮาส์ นักดนตรีบลูส์ย้ายมาอยู่ที่เมืองโรบินสันวิลล์ เขากล่าวในช่วงบั้นปลายว่าจอห์นสันเป็น "นักเล่นฮาร์โมนิกาที่มีความสามารถ แต่เป็นมือกีตาร์ที่เล่นได้แย่มาก ๆ" จากนั้นไม่นาน จอห์นสันจากเมืองโรบินสันวิลล์ไปอยู่ใกล้เมืองมาร์ตินส์วิลล์ และฝึกฝนจนสามารถเล่นกีตาร์ได้อย่างเฮาส์และไอก์ ซิมเมอร์แมน เมื่อกลับมาที่โรบินสันวิลล์ ฝีมือการเล่นกีตาร์ของเขาก็เพิ่มพูนขึ้นอย่างน่าประหลาดจนเป็นที่ร่ำลือในหมู่นักดนตรีว่าจอห์นสันขายวิญญาณให้ปีศาจเพื่อแลกกับความสามารถทางด้านดนตรี ปีค.ศ. 1931 จอห์นสันแต่งงานกับคาเลตตา คราฟต์ และย้ายไปอยู่ที่เมืองคลากส์เดล ก่อนเธอจะเสียชีวิตในอีกสองปีต่อมา ระหว่างปีค.ศ. 1932–1938 จอห์นสันเดินทางไปมาระหว่างเมืองเมมฟิสกับเฮเลนา รัฐอาร์คันซอ และบางครั้งเดินทางไปแสดงดนตรีไกลถึงชิคาโก เท็กซัสและนิวยอร์ก โดยในการเดินทางแต่ละครั้ง จอห์นสันมักใช้ชื่อที่แตกต่างกันไปและผู้คนที่ให้ที่พักอาศัยแก่จอห์นสันมักไม่ทราบภูมิหลังของเขา
พระเจ้าโจวอู่
พระเจ้าโจวอู่ (หรือพระเจ้าจิวบู๊อ๋อง ในสำเนียงฮกเกี้ยน, ) (? - 1043 ปีก่อน ค.ศ.) เป็นกษัตริย์องค์แรกของ ราชวงศ์โจว ของจีนโบราณ ระยะเวลาของรัชสมัยของพระองค์ไม่แน่นอนแต่ส่วนใหญ่เชื่อกันว่าเริ่มต้นประมาณ 1046 ปีก่อนคริสตกาล และสิ้นสุดในอีกสามปีต่อมาใน 1043 ปีก่อนคริสตกาล
ราชสกุลของพระเจ้าโจวอู่คือ จี (姬) และพระนามเดิมคือ ฟา (發) พระองค์เป็นพระราชโอรสองค์ที่สองของ พระเจ้าโจวเหวิน และพระมเหสี ไท่ซื่อ ในบันทึกส่วนใหญ่ พระเชษฐาของพระองค์เจ้าชาย ปั๋ว อี้เข่า
อ้างอิง
-1043
ทิม ไวต์
ทีโมที รีส ไวต์ (Timothy Rhys White; 25 มีนาคม ค.ศ. 1954 - 19 มิถุนายน ค.ศ. 2022) เป็นกรรมการมวยปล้ำอาชีพชาวอเมริกัน เขาทำงานร่วมกับ World Wrestling Entertainment (WWE) ในฐานะโปรดิวเซอร์ของ SmackDown! ในช่วงปี 1980 และ 1990 เขาทำงานเป็นผู้ช่วยของ André the Giant นอกเหนือจากหน้าที่กรรมการ ทิม ไวต์ได้เสียชีวิตลงด้วยวัย 68 ปีในเดือนมิถุนายน 2022 และในปีต่อมา 2023 ได้รับการเสนอชื่อให้เป็นกรรมการคนแรกที่ได้เข้าสู่หอเกียรติยศ WWE Hall of Fame สาขา Warrior Award
วัดหลงซาน
วัดเหมิงเจี่ยหลงชาน (艋舺龍山寺) เป็นศาลเจ้าจีนเก่าแก่ที่ตั้งอยู่ในเขตวานหัว กรุงไทเป ไต้หวัน สร้างขึ้นโดยผู้ที่อพยพมาจากฝูเจียนในช่วงราชวงศ์ชิง ราวปี ค.ศ. 1738 โดยสร้างขึ้นเพื่อถวายสักการะแด่เจ้าแม่กวนอิมและม่าจ้อโป๋ และเป็นวัดมหายาน รวมถึงลัทธิเต๋า เช่นกัน ซึ่งการรวมความเชื่อในศาสนสถานเดียวแบบนี้เป็นลักษณะพิเศษของศาลเจ้าแบบไต้หวัน
วัดแห่งนี้เป็นที่รู้จักในหมู่นักท่องเที่ยวชาวไทย โดยเชื่อกันว่าศักดิ์สิทธิ์มากและขอพรสิ่งใดจะสมปรารถนา โดยเฉพาะพิธีผูกด้ายแดงกับเทพเฒ่าจันทราซึ่งเชื่อว่าจะทำให้สมหวังเรื่องความรัก
บัญญัติ 10 ประการ
ในภาษายิดดิช ใช้คำว่า Aseret ha-Dvarîm עשרת הדברים ในภาษาฮีบรูและภาษาฮีบรูมิซนะห์ ใช้คำว่า Aseret ha-Dibrot עשרת הדברות ซึ่งทั้งสองคำหมายถึง บัญญัติ 10 ประการ และมีการใช้ในภาษากรีก ซึ่งแปลมาจากภาษาฮีบรูว่า δέκα λόγοι (dekalogoi) หมายถึง คำสิบคำ (the ten words) อีกด้วย
เนื้อหา
ตามคัมภีร์ฮีบรู บัญญัติชุดนี้ปรากฏในหนังสืออพยพและหนังสือเฉลยธรรมบัญญัติ และไม่ได้แบ่งเป็นข้อไว้แต่แรก ในสมัยต่อมาจึงจัดลำดับเป็น 10 ข้อเพื่อความสะดวก อย่างไรก็ตามตำราทางศาสนาคริสต์แต่ละฉบับไล่ลำดับบัญญัติทั้ง 10 ไว้ต่างกัน
ในปัจจุบัน มีการเรียงลำดับบัญญัติ 10 ประการ ไว้ 7 แบบ ดังนี้
รูปแบบ:
ฉบับภาษาไทย
บัญญัติ 10 ประการ ได้แปลเป็นภาษาไทยหลายฉบับ โดยมีสำนวนภาษาและลำดับข้อแตกต่างกันไป ดังนี้
ฉบับลูเทอแรน
ตามหนังสือ "รากฐานมั่นคงแห่งความเชื่อคริสเตียน" ที่สถาบันศาสนศาสตร์ลูเธอร์แรนจัดพิมพ์ขึ้นในปี พ.ศ. 2537 มีรายละเอียดดังนี้
ฉบับคาทอลิก
สำหรับสำนวนแปลที่คริสตชนโรมันคาทอลิกในประเทศไทยใช้ในปัจจุบัน ตาม "บทภาวนาของคริสตชน (ฉบับปรับปรุง 2010)" มีดังนี้
ฉบับโปรเตสแตนต์
สำหรับสำนวนแปลของคริสตชนโปรเตสแตนต์ในประเทศไทย ตาม "พระคริสตธรรมคัมภีร์ ฉบับมาตรฐาน 2011" ของสมาคมพระคริสตธรรมไทย มีรายละเอียดดังนี้
คณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
ประวัติ
คณะมนุษยศาสตร์ก่อตั้งขึ้นจากแผนกภาษาอังกฤษและแผนกศิลปศาสตร์ซึ่งเดิมเป็นแผนก อิสระที่จัดสอนวิชาภาษาอังกฤษและวิชาศึกษาทั่วไปให้แก่นักศึกษาทุกคณะ ต่อมาได้รับอนุมัติจาก ทบวงมหาวิทยาลัยให้จัดตั้งคณะมนุษยศาสตร์ เมื่อวันที่ 22 มกราคม พ.ศ. 2524 คณบดีคณะ มนุษยศาสตร์ นับจากก่อตั้งจนถึงปัจจุบัน
หลักสูตร
คณะมนุษยศาสตร์ มหาวิทยาลัยกรุงเทพ เปิดสอน 8 สาขาวิชา ใน 6 ภาควิชา ได้แก่
สาขาวิชาภาษาอังกฤษ (English)
เปิดสอนสาขาวิชา สาขาวิชาภาษาอังกฤษ เนื่องด้วยตระหนักถึงความเปลี่ยนแปลงอย่างรวดเร็วในทุกด้านของสังคม จึงมุ่งผลิตบัณฑิตที่มีความรู้ทางภาษาอังกฤษอย่างลึกซึ้ง ทั้งด้านภาษาศาสตร์และวรรณคดี โดยเชี่ยวชาญในทักษะการฟัง พูด อ่าน และเขียน ให้ได้ใกล้เคียงกับเจ้าของภาษา อีกทั้งมีความพร้อมที่ศึกษาต่อในระดับที่สูงยิ่งขึ้นไป
ภาควิชาภาษาอังกฤษจัดหลักสูตรที่เน้นผู้เรียนเป็นศูนย์กลาง (Learner-Centered Design) เพื่อพัฒนาศักยภาพของผู้เรียนโดยรวม ทั้งทางด้านเชาวน์ปัญญา (IQ) และเชาวน์อารมณ์ (EQ) โดยเปิดโอกาสให้นักศึกษาได้เรียนรู้ด้วยตนเองจากประสบการณ์จริง และแสดงความคิดเห็นเกี่ยวกับบทเรียน โดยใช้ภาษาอังกฤษเป็นในการสื่อสาร ผ่านสื่อการเรียนการสอนต่างๆ อาทิ คอมพิวเตอร์ และห้องปฏิบัติการทางภาษา
สาขาวิชาภาษาไทยเพื่อการสื่อสาร (Thai for Communication)
เป็นการศึกษาภาษาไทยที่ใช้ในการสื่อสารงานธุรกิจ งานสื่อสารมวลชน รวมถึงลีลาการใช้ภาษาไทยในแง่มุมต่างๆ โดยสามารถประยุกต์ใช้ในโอกาสต่างๆ ได้อย่างเหมาะสมและมีประสิทธิภาพ
ในการศึกษาด้านภาษาศาสตร์ มุ่งฝึกฝนทักษะการฟัง การพูด การอ่าน และการเขียนให้มีประสิทธิภาพในมิติต่าง ๆ อาทิ การใช้ภาษาไทยในสื่อมวลชน การเขียนเพื่อการประชาสัมพันธ์ การเขียนเพื่อธุรกิจ ฯลฯ ส่วนการศึกษาด้านวรรณกรรม ศึกษาวรรณกรรมไทยสมัยต่าง ๆ ตั้งแต่อดีตจนถึงปัจจุบัน ทั้งร้อยแก้วและร้อยกรอง การศึกษาทั้ง 2 ด้านนี้เป็นพื้นฐานสำหรับการประกอบอาชีพ และศึกษาทางด้านภาษาไทยในระดับสูงต่อไป